แนวโน้มหุ้นปรับฐาน
นักวิเคราะห์ฯคาดตลาดหุ้นไทยเช้านี้ปรับฐานแต่ไม่แรง ตามตลาดต่างประเทศ ยังรอดูสถานการณ์นอกประเทศ
22 ส.ค. 2555

นักวิเคราะห์ฯคาดตลาดหุ้นไทยเช้านี้ปรับฐานแต่ไม่แรง ตามตลาดต่างประเทศ ยังรอดูสถานการณ์นอกประเทศง
นายธีรวุฒิ กานต์นิภากุล ผู้ช่วยผู้อำนวยการฝ่ายวิเคราะห์ บล.ซีไอเอ็มบี(ประเทศไทย) กล่าวว่า ตลาดหุ้นไทยเช้านี้คาดว่าจะปรับฐานแต่ไม่แรง ตามตลาดต่างประเทศ โดยช่วงเช้านี้ตลาดหุ้นอื่นในภูมิภาคเอเชียส่วนใหญ่จะปรับตัวลงเล็กน้อย เนื่องจากตลาดฯยังคงรอดูช่วงต้นเดือนกันยายนนี้ในการประชุมธนาคารกลางสหรัฐฯ(เฟด)และสถานการณ์ในยุโรป ซึ่งพุ่งเป้าไปที่เยอรมันที่จะมีแนวทางแก้ไขปัญหาหนี้ในยุโรป 
สำหรับปัจจัยในประเทศช่วงนี้ยังไม่ได้มีอะไร คงจะเป็นเรื่องของการเครื่องหมายหมาย XD และอาจมีการเล่นเก็งกำไรหุ้นขนาดเล็ก 
"ตลาดบ้านเราอาจปรับฐานหลังจากที่ดัชนีฯได้ขึ้นมายืนเหนือระดับ 1,230 จุดได้"นายธีรวุฒิ กล่าว  พร้อมให้กรอบการแกว่งไว้ที่ 1,225-1,235 จุด